CELEX: 62016CN0555
Language: da
Date: 2016-10-31 00:00:00
Title: Sag C-555/16: Anmodning om præjudiciel afgørelse indgivet af Tribunale di Salerno (Italien) den 31. oktober 2016 — straffesag mod Vincenzo D'Andria og Giuseppina D'Andria

19.6.2017   
            
            
               DA
            
            
               Den Europæiske Unions Tidende
            
            
               C 195/7
            
         Anmodning om præjudiciel afgørelse indgivet af Tribunale di Salerno (Italien) den 31. oktober 2016 — straffesag mod Vincenzo D'Andria og Giuseppina D'Andria
   (Sag C-555/16)
   (2017/C 195/09)
   Processprog: italiensk
   
      Den forelæggende ret
   
   Tribunale di Salerno
   
      Tiltalt i straffesagen
   
   Vincenzo D'Andria og Giuseppina D'Andria
   Med kendelse af 4. april 2017 har Domstolen (Sjette Afdeling) kendt for ret:
   
               1)
            
            
               Artikel 49 TEUF og 56 TEUF samt ligebehandlingsprincippet og effektivitetsprincippet skal fortolkes således, at de ikke er til hinder for en national hasardspilslovgivning som den i hovedsagen omhandlede, der foreskriver afholdelse af et nyt udbud af koncessioner med en kortere varighed end de tidligere tildelte koncessioner ved hjælp af en omorganisering af systemet gennem en synkronisering af udløbstidspunktet for koncessionerne.
            
         
               2)
            
            
               Artikel 49 TEUF og 56 TEUF skal fortolkes således, at de er til hinder for en restriktiv national bestemmelse som den i hovedsagen omhandlede, hvorefter hasardspilskoncessionshaveren i forbindelse med ophøret af aktiviteten som følge af udløbet af koncessionens varighed pålægges vederlagsfrit at overdrage anvendelsen af egne materielle og immaterielle aktiver, som udgør nettet til forvaltning og indsamling af væddemål, såfremt denne restriktion går ud over, hvad der er nødvendigt for at opnå det formål, der faktisk forfølges med denne bestemmelse, hvilket det tilkommer den forelæggende ret at efterprøve.